CELEX: 52016PC0225
Language: hr
Date: 2016-04-21
Title: Prijedlog PROVEDBENE ODLUKE VIJEĆA o izmjeni popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova

EUROPSKA KOMISIJA
            Bruxelles, 21.4.2016.
            COM(2016) 225 final
            2016/0117(NLE)
            Prijedlog
            PROVEDBENE ODLUKE VIJEĆA
            o izmjeni popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova 
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Ovaj se prijedlog odnosi na primjenu Uredbe Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999
                  1
                (dalje u tekstu „Uredba o ribolovu NNN”).
            
            
               Ovaj se prijedlog donosi u kontekstu provedbe Uredbe o ribolovu NNN i rezultat je istražnog postupka i postupka dijaloga provedenih u skladu s materijalnim i postupovnim zahtjevima utvrđenima u Uredbi o ribolovu NNN, kojom se među ostalim predviđa da bi sve zemlje trebale ispunjavati obveze koje prema međunarodnom pravu imaju kao država zastave, država luke, obalna država ili država trgovine u cilju sprečavanja, suzbijanja i zaustavljanja nezakonitog, neprijavljenog i nereguliranog ribolova.
            
            
               Komisija je 15. studenoga 2012. odlukom Komisije obavijestila osam trećih zemalja (Belize, Kraljevinu Kambodžu, Republiku Fidži, Republiku Gvineju, Republiku Panamu, Demokratsku Socijalističku Republiku Šri Lanku, Togoansku Republiku i Republiku Vanuatu) o tome da razmatra mogućnost utvrđivanja tih zemalja kao nekooperativnih zemalja u skladu s Uredbom o ribolovu NNN. 
            
            
               Komisija je pokrenula demarševe u odnosu na tih osam zemalja. Ti su se demarševi između ostalog sastojali od obavješćivanja predmetnih zemalja o razlozima za te demarševe, Komisijinim mjerama, mogućnostima da predmetne zemlje dostave svoje odgovore i osporavanja, pravu na traženje i pružanje dodatnih informacija i planovima djelovanja za ispravljanje stanja te im je ostavljeno dovoljno vremena za odgovor i razumno vrijeme za ispravljanje stanja. 
            
            
               Komisija je 14. listopada 2014. provedbenom odlukom Komisije utvrdila Demokratsku Socijalističku Republiku Šri Lanku (dalje u tekstu „Šri Lanka”) kao treću zemlju koju Komisija smatra nekooperativnom trećom zemljom u skladu s Uredbom o ribolovu NNN.
            
            
               Vijeće je 26. siječnja 2015. provedbenom uredbom Vijeća izmijenilo postojeći popis nekooperativnih trećih zemalja u suzbijanju ribolova NNN uvrstivši u njega Šri Lanku. 
            
            
               Priloženi Prijedlog provedbene odluke Vijeća temelji se na nalazima kojima je potvrđeno da je Šri Lanka dokazala da je stanje zbog kojeg je bila uvrštena na popis ispravljeno te da je Šri Lanka poduzela konkretne mjere kojima može postići trajno poboljšanje stanja. 
            
            
               Stoga se predlaže da Vijeće donese priloženi Prijedlog odluke.
            
            
               •Dosljednost u odnosu na postojeće odredbe politike u određenom području
            
            
               Komisija je Šri Lanku obavijestila da postoji mogućnost da je se utvrdi kao nekooperativnu zemlju Odlukom Komisije od 15. studenoga 2012. (SL C 354, 17.11.2012., str. 1–47.) o obavješćivanju trećih zemalja o tome da Komisija smatra da postoji mogućnost da ih se utvrdi kao nekooperativne treće zemlje na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
            
            
               Komisija je Šri Lanku utvrdila kao nekooperativnu zemlju Provedbenom odlukom Komisije od 14. listopada 2014. (SL C 297, 15.10.2014., str. 13–22.) o utvrđivanju treće zemlje za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
            
            
               Vijeće je Šri Lanku uvrstilo na popis nekooperativnih zemalja Provedbenom odlukom Vijeća od 26. siječnja 2015. (SL L 33, 10.2.2015., str 15–18.) o izmjeni Provedbene odluke Vijeća 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova u odnosu na Šri Lanku.
            
            
               •Dosljednost u odnosu na druge politike Unije
            
            
               
                  Nije primjenjivo.
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
         
         
            
               Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje ribolova NNN.
            
            
               •Supsidijarnost (za neisključivu nadležnost) 
            
            
               Prijedlog je u isključivoj nadležnosti Europske unije. Stoga se načelo supsidijarnosti ne primjenjuje.
            
            
               •Proporcionalnost
            
            
               Prijedlog je u skladu s načelom proporcionalnosti zbog sljedećeg razloga:
            
            
               Način poduzimanja mjera opisan je u Uredbi o ribolovu NNN i njime se ne dopušta mogućnost donošenja odluka na nacionalnoj razini.
            
            
               Nije potrebno navesti podatke o načinu na koji se financijsko i administrativno opterećenje koje nastaje za Uniju, nacionalne vlade, regionalne i lokalne vlasti, gospodarske subjekte i građane svodi na najmanju mjeru i osigurava njegova razmjernost s ciljem prijedloga.
            
            
               •Odabir instrumenta
            
            
               Predloženi instrumenti: odluka.
            
            
               Druga sredstva ne bi bila primjerena jer Uredbom o ribolovu NNN nisu predviđene druge mogućnosti.
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               •Ex post evaluacija / provjera primjerenosti postojećeg zakonodavstva
            
            
               
                  Nije primjenjivo.
               
            
            
               •Savjetovanja s dionicima
            
            
               
                  Zainteresirane strane u postupku imale su mogućnost braniti svoje interese tijekom istražnog postupka i postupka dijaloga u skladu s odredbama Uredbe o ribolovu NNN. 
               
            
            
               •Prikupljanje i primjena stručnih znanja
            
            
               
                  Nije bilo potrebno obratiti se vanjskim stručnjacima.
               
            
            
               •Procjena učinka
            
            
               
                  Ovaj je prijedlog rezultat provedbe Uredbe o ribolovu NNN.
               
               
                  Uredba o ribolovu NNN ne sadržava odredbe o općoj procjeni učinka, ali sadržava opsežan popis uvjeta koje je potrebno procijeniti. 
               
            
         
         
            
               •Primjerenost propisa i pojednostavnjenje
            
            
               
                  Nije primjenjivo. 
               
            
            
               •Temeljna prava
            
            
               
                  Nije primjenjivo. 
               
               
                   4.
                        UTJECAJ NA PRORAČUN
               
               
                  Prijedlog nema utjecaj na proračun Unije.
               
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Nije primjenjivo jer prijedlog stupa na snagu na dan nakon dana objave. 
               
            
            
               •Dokumenti s obrazloženjima (za direktive)
            
            
               
                  Nije primjenjivo.
               
            
            
               •Detaljno obrazloženje posebnih odredaba prijedloga
            
            
               
                  Prijedlogom se mijenja popis nekooperativnih trećih zemalja u suzbijanju ribolova NNN koji je uspostavilo Vijeće kako je utvrđeno u Prilogu Odluci Vijeća 2014/170/EU.
               
            
            
               2016/0117 (NLE)
            
            
               Prijedlog
            
            
               PROVEDBENE ODLUKE VIJEĆA
            
            
               o izmjeni popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova 
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, 
            
            
               uzimajući u obzir Uredbu Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999
                  2
               , a posebno njezin članak 34. stavak 1.,
            
         
         
            
               uzimajući u obzir prijedlog Europske komisije,
            
            
               budući da:
            
            
               (1)Uredbom (EZ) br. 1005/2008 (dalje u tekstu: „Uredba o ribolovu NNN”) uspostavljen je sustav Unije za sprečavanje, suzbijanje i zaustavljanje nezakonitog, neprijavljenog i nereguliranog (NNN) ribolova.
            
            
               (2)U poglavlju VI. Uredbe o ribolovu NNN propisan je postupak utvrđivanja nekooperativnih trećih zemalja, demarševi povezani sa zemljama koje su utvrđene kao nekooperativne treće zemlje, uspostavljanje popisa nekooperativnih zemalja, brisanje s popisa nekooperativnih zemalja, objavljivanje popisa nekooperativnih zemalja te hitne mjere.
            
            
               (3)U skladu s člankom 32. Uredbe o ribolovu NNN Europska komisija (dalje u tekstu „Komisija”) Odlukom od 15. studenoga 2012.
                  3
                (dalje u tekstu „Odluka od 15. studenoga 2012.”) obavijestila je osam trećih zemalja o mogućnosti da budu utvrđene kao treće zemlje koje Komisija smatra nekooperativnim trećim zemljama. Među tim zemljama bila je i Demokratska Socijalistička Republika Šri Lanka (dalje u tekstu „Šri Lanka”).
            
            
               (4)Komisija je u Odluku od 15. studenoga 2012. uključila informacije o bitnim činjenicama i razmatranjima na kojima se temelji mogućnost takvog utvrđivanja. 
            
            
               (5)Komisija je također 15. studenoga 2012. zasebnim dopisima obavijestila tih osam trećih zemalja, uključujući Šri Lanku, o tome da razmatra mogućnost njihova utvrđivanja kao nekooperativnih trećih zemalja. 
            
            
               (6)Provedbenom odlukom od 14. listopada 2014.
                  4
                („Provedbena odluka Komisije od 14. listopada 2014.”) Komisija je utvrdila Šri Lanku kao nekooperativnu treću zemlju u suzbijanju ribolova NNN. U skladu s Uredbom o ribolovu NNN Komisija je navela razloge zbog kojih smatra da ta zemlja nije ispunila obveze u pogledu poduzimanja mjera za sprečavanje, suzbijanje i zaustavljanje ribolova NNN koje je u skladu s međunarodnim pravom obvezna ispunjavati kao država zastave, država luke, obalna država ili država trgovine.
            
            
               (7)U skladu s člankom 33. Uredbe o ribolovu NNN Vijeće je Provedbenom odlukom 2015/200 od 26. siječnja 2015.
                  5
                (dalje u tekstu „Provedbena odluka Vijeća od 26. siječnja 2015.”) izmijenilo popis nekooperativnih trećih zemalja u borbi protiv ribolova NNN na temelju Uredbe o ribolovu NNN i dodalo Šri Lanku.
            
            
               (8)Nakon što je Provedbenom odlukom Vijeća od 24. ožujka 2014. uspostavljen popis nekooperativnih trećih zemalja u borbi protiv ribolova NNN, Komisija je Šri Lanki ponudila mogućnost nastavka dijaloga u skladu s materijalnim i postupovnim zahtjevima utvrđenima u Uredbi o ribolovu NNN. Komisija je nastavila prikupljati i provjeravati sve informacije koje se smatraju potrebnima, uključujući usmene i pismene primjedbe, u cilju da svim utvrđenim zemljama omogući ispravljanje stanja zbog kojeg su uvrštene na popis i poduzimanje konkretnih mjera kojima mogu ukloniti utvrđene nedostatke. Rezultat tog postupka zaključak je da je Šri Lanka ispravila stanje i poduzela korektivno djelovanje.
            
            
               (9)U skladu s člankom 34. stavkom 1. Uredbe o ribolovu NNN Vijeće bi stoga trebalo izmijeniti Provedbenu odluku od 24. ožujka 2014. brisanjem Šri Lanke s popisa nekooperativnih trećih zemalja.
            
            
               (10)Nakon donošenja ove Provedbene odluke Vijeća o brisanju Šri Lanke s popisa nekooperativnih trećih zemalja u skladu s člankom 34. stavkom 1. Uredbe o ribolovu NNN Provedbena odluka Komisije od 14. listopada 2014. o utvrđivanju Šri Lanke kao nekooperativne treće zemlje postaje bespredmetna.
            
            
               BRISANJE ŠRI LANKE S POPISA NEKOOPERATIVNIH TREĆIH ZEMALJA
            
            
               (11)Nakon donošenja Provedbene odluke od 14. listopada 2014. i Provedbene odluke Vijeća 2015/200 od 26. siječnja 2015. Komisija je nastavila postupak dijaloga sa Šri Lankom. Konkretno, čini se da je Šri Lanka ispunila obveze propisane međunarodnim pravom te da je donijela primjereni pravni okvir za suzbijanje ribolova NNN; uvela je odgovarajući i učinkovit program praćenja, kontrole i nadzora uvođenjem očevidnika za bilježenje podataka o ulovu te radijskih pozivnih znakova ribarskih plovila te opremanjem cjelokupne flote otvorenog mora sustavom za praćenje plovila (VMS); uspostavila je sustav sankcija s odvraćajućim učinkom, preispitala svoj pravni okvir u području ribarstva i osigurala pravilnu provedbu programa certificiranja ulova. Nadalje, Šri Lanka kontinuirano unapređuje svoje ispunjavanje međunarodnih obveza, uključujući one koje proizlaze iz preporuka i rezolucija RFMO-ova, kao što su mjere kontrole države luke i prenošenje pravila RFMO-ova u pravo Šri Lanke, te je donijela vlastiti Nacionalni plan djelovanja protiv ribolova NNN, u skladu s Međunarodnim planom djelovanja protiv nezakonitog, neprijavljenog i nereguliranog ribolova UN-a (Međunarodni plan djelovanja protiv ribolova NNN).
            
            
               (12)Komisija je ispitala u kojoj mjeri Šri Lanka trenutačno ispunjava svoje međunarodne obveze kao država zastave, država luke, obalna država ili država trgovine s obzirom na nalaze iz Odluke Komisije od 15. studenoga 2012., Provedbene odluke od 14. listopada 2014. i Provedbene odluke Vijeća od 26. siječnja 2015. i s obzirom na relevantne informacije koje je u vezi s tim dostavila Šri Lanka.  Uzela je u obzir i mjere poduzete radi ispravljanja stanja te jamstva koja su pružila nadležna tijela Šri Lanke. 
            
            
               (13)Komisija je na temelju svega navedenog zaključila da Šri Lanka poduzetim radnjama ispunjava svoje dužnosti u skladu s međunarodnim pravom kao država zastave, posebno s obzirom na odredbe članaka 94. te 117. do 119. Konvencije Ujedinjenih naroda o pravu mora (UNCLOS) i članaka 18., 19., 20. i 23. Sporazuma Ujedinjenih naroda o ribljim stokovima (UNFSA). Komisija je zaključila da elementi koje je Šri Lanka iznijela dokazuju da je stanje zbog kojeg je bila uvrštena na popis ispravljeno te da je Šri Lanka poduzela konkretne mjere kojima može postići trajno poboljšanje stanja. 
            
            
               (14)S obzirom na sve navedene okolnosti i u skladu s člankom 34. stavkom 1. Uredbe o ribolovu NNN, Vijeće zaključuje da bi Šri Lanku trebalo obrisati s popisa nekooperativnih zemalja. 
            
            
               (15)Odlukom Vijeća ne isključuje se mogućnost da Komisija ili Vijeće u budućnosti poduzmu naknadne korake, u skladu s poglavljem VI. Uredbe o ribolovu NNN, ako se na temelju činjenica zaključi da Šri Lanka ne ispunjava obveze koje je u skladu s međunarodnim pravom dužna ispunjavati kao država zastave, država luke, obalna država ili država trgovine u pogledu poduzimanja mjera za sprečavanje, suzbijanje i zaustavljanje ribolova NNN.
            
            
               (16)S obzirom na štetne posljedice izazvane uvrštenjem na popis nekooperativnih trećih zemalja, primjereno je da brisanje Šri Lanke s popisa nekooperativnih trećih zemalja odmah stupi na snagu, 
            
            
               DONIJELO JE OVU ODLUKU: 
            
         
         
            
               Članak 1.
            
            
               Prilog Odluci Vijeća 2014/170/EU zamjenjuje se Prilogom ovoj Odluci.
            
            
               Članak 2.
            
            
               Ova Odluka stupa na snagu sljedećeg dana od dana objave u Službenom listu Europske unije.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  SL L 286, 29.10.2008., str. 1.
               
               
                  
                     (2)
                  SL L 286, 29.10.2008., str. 1.
               
               
                  
                     (3)
                  Odluka Komisije оd 15. studenoga 2012. o obavješćivanju trećih zemalja o tome da Komisija smatra da postoji mogućnost da ih se utvrdi kao nekooperativne treće zemlje na temelju Uredbe Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
                     (SL L 354, 17.11.2012., str. 1.).
               
               
                  
                     (4)
                  Provedbena odluka Komisije 14. listopada 2014. o utvrđivanju treće zemlje za koju Komisija smatra da je nekooperativna treća zemlja u skladu s Uredbom Vijeća (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova (SL C 297, 15.10.2014., str. 13.).
               
               
                  
                     (5)
                  Provedbena odluka Vijeća 2015.200 od 26. siječnja 2015. (SL L 33, 10.2.2015., str 15–18.) o izmjeni Provedbene odluke 2014/170/EU o uspostavljanju popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova.
               
            
      
    ---documentbreak--- 
      
         
               EUROPSKA KOMISIJA
            Bruxelles, 21.4.2016.
            COM(2016) 225 final
            PRILOG
            Popis nekooperativnih trećih zemalja u suzbijanju nezakonitog, neprijavljenog i nereguliranog (NNN) ribolova 
            Prijedlogu PROVEDBENE ODLUKE VIJEĆA
            o izmjeni popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova
            
               
         
         
            
               PRILOG
               
            
               Popis nekooperativnih trećih zemalja u suzbijanju nezakonitog, neprijavljenog i nereguliranog (NNN) ribolova 
            
            
               Prijedlogu PROVEDBENE ODLUKE VIJEĆA
            
            
               o izmjeni popisa nekooperativnih trećih zemalja u borbi protiv ribolova NNN na temelju Uredbe (EZ) br. 1005/2008 o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova
            
            
                
            
            
                
            
            
            
                
            
            
                
            
            
                
            
            
            
               Kraljevina Kambodža
            
            
               Republika Gvineja